Breizh a zo anezhi ur vroad europat. Ur vro geltiek eo. Dizalch eo bet Stad Breizh betek ar XVIvet kantved a-raok bezañ enframmet e rouantelezh Gall da-heul koll arme Breizh a-enep da arme Rouantelezh Bro-Chall war dachenn emgann Sant Albin-an-Hiliber e 1488. Chomet eo Breizh emren betek dibenn an XVIIIvet kantved a-raok bezañ dispennet ha divodet gant an Dispach gall a grouas an departamantoù. Abaoe krouidigezh ar rannvroioù e Frañs en eil hanterenn an XXvet kantved ez eus bet savet en-dro ur gwirvoud melestradurel da Vreizh, evit un darn anezhi.